‘મને ખબર ન હતી અમોલ કે તું આ રીતે ઉંચાઈને આંબી રહ્યો છે. ના ખપે મને તારી આ કમાઈના ઈયરીંગસ કે કશું પણ…’ અને તે ધ્રૂસકે ધ્રૂસકે રડી હતી. બન્ને બાળકો મા ને રડતી જોતાં ગભરાઈ ગયા હતાં અને તેઓ પણ સાથે જ રડવા લાગ્યા હતાં. આ જોઈને અમોલે ત્યારે અનિતાનું મન માને તેવું સમાધાન કરી લીધું હતું અને હવેથી પગાર સિવાયની કમાઈનું નહીં વિચારે તેવો વિશ્વાસ તેને આપ્યો હતો અને ત્યાર બાદ જ અનિતાનું રુદન અટક્યું હતું.